Asjut
<s>Asjut (arapski: أسيوط‎‎/ Asyūṭ) je grad od 480,516 stanovnika na jugu Egipta u muhafazi Asjut u kojoj je i administrativni centar.</s>

<s>Geografske karakteristike</s>

<s>Jedan od najvećih gradova Gornjeg Egipta prostire se na zapadnoj obali rijeke Nil, skoro na pola puta između Kaira i Asuana.</s><s>Dobro navodnjavana dolina Nila kod Asjuta je široka oko 20 km.</s>

<s>Historija</s>

<s>U Antičkom Egiptu bio je znan pod imenom Sjut, i kao centar kulta boga šakala Uapuata.</s><s>Za vrijeme 
Srednjeg kraljevstva (20-17. vijek pne.) bio je prijestolnica 17 Nome (provincije) Gornji Egipat.</s><s>Iako se nikada nije mogao mjeriti sa Tebom, razvio se kao značajno trgovište karavana koje su išle preko istočne i zapadne pustinje.</s>

<s>U helenističko doba bio je poznat pod imenom - Likopolis / Λυϰόπολις (Vučji grad), aluzija na kulta boga šakala, i kao rodni grad neoplatonističkog filozofa Plotina (oko 205 - 269 / 269).</s>

<s>Kvalitetni tekstil iz Asjuta, žito i fino voće  iz okolice grada, prodavani su po jugu; Darfuru i drugdje po Sudanu.</s><s>Karavani koji su se otud vraćali dononosili su robove, slonovaču i boje.</s>

<s>Asjut je jedno od rijetkih preostalih mjesta u kojima se njeguju arhaični zanati, kao što je vezenje srebrenom niti, sitna grnčarija, intarzija, tepisi i prostirke.</s>

<s>Asjut je i snažan obrazovni centar sa univerzitetom osnovanim 1957., kao filijala kairskog Al-Azhara.</s>

<s>U Asjutu živi puno Kopta pa je on i važna eparhija Koptske pravoslavne crkve, kojom upravlja metropolit iz Kaira.</s>

<s>Znamenitosti</s>

<s>Po vapnenačkim brdima koja se uzdižu jugozapadno od grada leže brojne kamene grobnice faraona iz Dvanaeste dinastije (20.-18. vijek pne.).</s>

<s>Privreda</s>

<s>Današnji Asjut je grad modernih predionica pamuka i velikog kemijskog kombinata koji proizvodi umjetno gnojivo.</s>

<s>Sjeverno od grada i njegove riječne luke Al-Ḥamra, nalazi se brana na Nilu, duga 832 metra - Asjut, podignuta 1902.</s><s>Ona skreće dio voda Nila u Kanal Ibrahimija koji paralelno teče uz Nil u dužinu od nekih 350 km prema sjeveru, navodnjavajući veći dio Srednjeg Egipta.</s>

<s>Kod Dejruta se od Kanal Ibrahimija odvaja zapadnu grana - Kanal Bar Jusuf, koji teče do Oaze Fajum.</s>

<s>Tokom 1980-ih Brana Asjut je modernizirana, pa joj je dograđena i hidroelektrana.</s>

<s>Pobratimski gradovi</s>

<s>Iași, Rumunjska</s>

<s>Izvori</s>

<s>Vanjske veze</s>

<s>Asyūṭ, Egypt 
 Asjut</s>

<s>Gradovi u Egiptu</s>

